**BREZPLAČNO USPOSABLJANJE MENTORJEV V PODJETJIH**

Med leti 2016 in 2021 na BIC Ljubljana izvajamo brezplačna 24-urna usposabljanja mentorjev na deloviščih, ki želijo pridobiti pedagoško-andragoško usposobljenost za delo z dijaki na praktičnem usposabljanju in/ali s študenti na praktičnem izobraževanju na delovišču.

BIC Ljubljana je eden izmed partnerjev konzorcija, ki je bil izbran na JR »Usposabljanje mentorjev za izvajanje praktičnega usposabljanja z delom po izobraževalnih programih za pridobitev izobrazbe v letih 2016–2021« in je sofinanciran s strani Ministrstva za izobraževanje, znanost in šport in Evropskega socialnega sklada.

**Usposabljanje je namenjeno (bodočim):**

* mentorjem, zaposlenim v podjetjih, ki izvajajo praktično usposabljanje z delom (PUD)za dijake nižje poklicnega, srednje poklicnega, srednje strokovnega poklicno-tehniškega izobraževanja,
* mentorjem, zaposlenim v podjetjih, ki izvajajo praktično izobraževanje pri delodajalcih (PRI) za študente višjega strokovnega izobraževanja in
* mentorjem, zaposlenim v podjetjih, ki izvajajo druge formalne oblike praktičnega usposabljanja in izobraževanja za vajence.

**Pogoji za vključitev v program usposabljanja**

**V program usposabljanja za mentorje dijakom na PUD se lahko vključi, kdor ima:**

* poklicno ali srednjo strokovno izobrazbo in vsaj pet let ustreznih delovnih izkušenj ali
* višješolsko izobrazbo in vsaj dve leti ustreznih delovnih izkušenj.

**V program usposabljanja za mentorje študentom na PRI se lahko vključi, kdor ima:**

* višješolsko izobrazbo in vsaj dve leti ustreznih delovnih izkušenj.

**Potek in program usposabljanja**

Program usposabljanja je sestavljen iz dveh delov, in sicer iz 24 kontaktnih ur in 26 ur samostojnega dela za mentorje dijakom oz. 36 ur samostojnega dela za mentorje študentom.

V okviru kontaktnih ur bodo predavatelji zaobjeli sledeče vsebinske sklope:

1. Razvojne značilnosti mladostnika, psihološke osnove učenja in poučevanja ter komunikacija (RPK),
2. Strategije in metode praktičnega usposabljanja z delom (SMU),
3. Strategije in metode praktičnega izobraževanja (SPI).

Predvidoma bo 24 kontaktnih ur razporejeno na tri dni, ki bodo razporejeni tako, da bo udeležencem omogočeno samostojno delo v obliki priprave zaključne naloge. Po uspešno opravljenem usposabljanju udeleženec prejme potrdilo.

Vabljeni, da obiščete spletno stran projekta <http://www.usposabljanje-mentorjev.si>

**Predvideni termini usposabljanj na BIC Ljubljana**

* V letu 2016: 1 izvedba v osrednjeslovenski regiji (zaključeno),
* V letu 2017: 3 izvedbe v osrednjeslovenski regiji (april–junij)
* V letu 2018: 3 izvedbe v osrednjeslovenski regiji
* V letu 2019: 3 izvedbe v osrednjeslovenski regiji
* V letu 2020: 3 izvedbe v osrednjeslovenski regiji

Točni termini bodo določeni naknadno, v primeru dodatnih vprašanj nas kontaktirajte na

Tel.: **01 28 07 629** ali **01 28 07 621**

E-mail: bostjan.ozimek@bic-lj.si

 gregor.matos@bic-lj.si

 suzana.gradic@bic-lj-si